Versindaba » Blog Archive Andries Bezuidenhout. Die modeontwerper as rockstar : Versindaba
Saturday, March 26th, 2016 | Uncategorized.
2 Kommentare op "Andries Bezuidenhout. Die modeontwerper as rockstar"
March 27th, 2016 at 18:22
Absoluut heer-lik vir my, Andries.
Slim vang sy base? Slapsakkige Afrikaners sit "so [heer-lik] kategories vás", hulle laat mens klippe kou?!
Afrikaans as nie net "'n interessante figuur in ontwerp, populêre kultuur en besigheid en waar die drie velde oorvleuel" nie, maar waar dit ook "'n sterk ego [verg] om in elk van hierdie velde te oorleef en om 'n impak te kan maak op die skaal wat [Slimane] het". Sou daar van Afrikaans ook as 'n "rockstar" gepraat kon word? Dit is 'n besondere taal in 'n besondere situasie.
Afrikaans 'n soepel taal ten spyte al sy krakerige konsonante, dit kan praat oor selfs so 'n slinkse slanke figuur soos Hedi Slimane wat nie net altyd "vanuit 'n baie spesifieke hoek na die kamera kyk nie", maar grense veral ook ontbloot as dinamiese derdes of tussen-in terreine wat "selfs die andersheid / van Shakespeariaanse en Italiaanse sonnette / in sy blik na mekaar begin [laat] kyk".
Verbeel ek my of hoor ek 'n ondertoon van Marlene van Niekerk? Ek bedoel dit as kompliment – ek dink dit is die ryk informasie gekombineer met die sekere helse heerlike humor. Rof (op die leser) maar raak.
A-ha, kliek ek nou, ek is dalk beïnvloed deur die woordjie "straf" in jou sin "Hy skroom nie om joernaliste wat hom kritiseer te straf nie", Andries.
Marlene verduidelik aan Theunis Engelbrecht in sy artikel "Verhale gebore uit magteloosheid en woede" (Beeld 1992/11/5):
"'In fact, as hul histories en feitelik getroue misdade nie oordadig genoeg is nie, sit jy 'n handjie by om daardie sisteme te verfyn tot in die grilligste detail, en geniet jy dit om via die verbeelding aan die geweldige konstruksies van die ego te timmer. Jy help die oortreder om te oortree. En dan straf jy hom. Dan sit jy soos 'n kind en jil van plesier as jy die hele saak met een klap of deur pynlike disseksie omskop en ontmasker.'"
Benewens my onsekerheid oor sy definisie van kuns (Zuman: "some racists use art as a form of expression"* – kan rassiste kuns maak?), verstaan President Zuma miskien nie die verskil tussen stereotipering en daardie handjie bysit "om daardie sisteme te verfyn tot in die grilligste detail" so mooi nie. Satire doen die "handjie bysit" ding, en "wat oorbly is die dun, duidelike buitelyn / wat so elegant op elke stomme tong silhoeët"?
Satire verstom mens sodat mens weer moet lees, dubbeld moet dink.
Uitstekende stukkie satire, Andries, pure plesier.
March 27th, 2016 at 20:15
Loftus se gedig en die inskrywing is albei soos `n nuwe kledingstuk wat mens geroep het om aangetrek te word. Dat jy mode as kuns hier uitbeeld en daarby by digkuns, is fantasties. Wat is digkuns (en die mens)ook sonder die vere?